**PŠC Pezinok** (celým názvom **Pezinský športový club Pezinok**) je amatérsky slovenský futbalový klub so základňou na Mestskom štadióne v Pezinku a súťaží v IV. bratislavskej lige, najvyššej regionálne súťaži pod hlavičkou Bratislavského futbalového zväzu. Prezývka „Zelenobieli" spolu s klubovými farbami zelenou a bielou sa viažu na príbeh o založení klubu z roku 1921, kedy sa inšpiroval dresmi maďarského klubu Ferencváros Budapešť.

Klub má v súčasnosti vyše 380 hráčov rozdelených do dvoch seniorských tímov a 21-tich mládežníckych družstiev. Jedným z družstiev je aj družstvo žiačiek pôsobiaci v druhej bratislavskej lige.

Pred začiatkom súťažného ročníka 2020/21 sa predstavitelia klubov PŠC Pezinok a GFC Grinava dohodli na spojení síl v prospech pezinského futbalu. PŠC Pezinok „B" hrajúci na grinavskom štadióne je účastníkom piatej ligy pod hlavičkou ObFZ Bratislava-vidiek. Mladý a odhodlaný B-tím, nováčik súťaže, vstúpil do premiérovej sezóny tou správnou nohou. Vďaka vysokému víťazstvu 5:0 v poslednom kole nad Suchohradom sa stal majstrom 6. ligy ObFZ Bratislava-vidiek a zaslúžene sa radoval zo zisku titulu.

História
--------

### Začiatky klubu (1921 – 1923)

Družstvá PŠC Pezinok a ŠK Veľké Leváre po jednom z prvých zápasov pezinského klubu s víťazstvom 2:1 (rok 1923)
Počiatky futbalu v Pezinku siahajú do roku 1913, kedy túto svetovo obľúbenú hru priniesli študenti z Bratislavy. Najprv sa hrávalo na tzv. „frajčulu", na jednu bránku až neskôr pribudla aj druhá brána. Prvý oficiálny futbalový zápas sa v Pezinku odohral v roku 1919. Zorganizovala ho posádka československej leteckej jednotky dislokovanej v meste. Jej príslušníci pravidelne hrávali na poľnom letisku na Rozálke. Miestni nadšenci, združení okolo Aladára Takácsa a bratov Korínkovcov, sa v roku 1921 rozhodli založiť futbalový klub. Po predchádzajúcich prípravných krokoch (zbierka na podporu, nákup dresov a lôpt) vznikol 29. augusta 1921 na schôdzi v hostinci „U zeleného stromu" Pezinský športový club – PŠC Pezinok. Jeho prvým predsedom sa stal Ľudovít Korínek.

V zelenobielych dresoch, inšpirovaných budapeštianskym Ferencvárosom – údajne niekdajším pôsobiskom Aladára Takácsa, s monogramom PŠC Pezinok odohrali prvé prípravné zápasy, turnaje, prišla i účasť v majstrovských súťažiach, do ktorých klub vstúpil v roku 1923 (iné pramene uvádzajú až rok 1927). Zelenobieli hneď v prvom roku súťaž II. triedy vyhrali a postupne sa prebojovali do I.B triedy.

V roku 1923 klub vytvoril dorastenecké družstvo. K jeho členom patril aj Eugen Suchoň, slávny pezinský rodák, budúci hudobný skladateľ a národný umelec. Na pozícii brankára hrával za Pezinok až do roku 1929.

### Pezinský futbal za 1. ČSR (1927 – 1938)

Rozvoj futbalu v meste pokračoval, a to aj na medzinárodnej úrovni. V roku 1930 odohral PŠC Pezinok svoj prvý medzinárodný zápas proti rakúskemu mužstvu SC Carnuntum Wiena, ktorému podľahol po výsledku 1:3.

Pezinčanom sa viac darilo v domácej súťaži. V poslednom kole sezóny 1930/31 zvíťazili nad úradníckym mužstvom ŠK Bratislava po výsledku 3:1 a postúpili do I.A triedy. V roku 1931 sa okrem postupu udial aj ďalší významný moment v histórii klubu - v meste pôsobiaci klub Rapid Pezinok, registrovaný v maďarskej futbalovej asociácii, sa oficiálne spojil s PŠC, pričom názov klubu zostal PŠC Pezinok.

V roku 1933 postúpili zelenobieli do najvyššej súťaže Západoslovenskej župy – do I. A triedy (v župnej súťaži sa Pezinok udržal až do oslobodenia). V rovnakom roku odohral klub historicky tretí medzinárodný zápas, tentokrát proti maďarskému BAK TK Budapešť, s prehrou rozdielom triedy 0:3. Domáce zápasy sa odohrávali na tzv. Pažiti. O silnej podpore fanúšikov svedčia návštevy na domácich stretnutiach približne na úrovni 1 000 divákov. Postupom času prišla stagnácia výkonov, seniorské mužstvo zostúpilo do okresných súťaží a nedarilo sa mu nadviazať na predchádzajúce skvelé výkony. Klub veril v skorú zmenu, ale začiatok druhej svetovej vojny neveštil pre blízku budúcnosť futbalu nič dobré.

### Vojnové roky (1939 – 1945)

Počas druhej svetovej vojny zaznamenal čiastočný úpadok kvality nielen pezinský, ale slovenský futbal vôbec. Množstvo perspektívnych a nádejných futbalistov si muselo plniť vojenské povinnosti v posádkach či dokonca na fronte. Po vzniku Slovenského štátu došlo aj k radikálnej reorganizácii slovenského futbalu. Najvyššou slovenskou súťažou sa stala Slovenská liga. Nižšie súťaže boli rozdelené do žúp: Bratislavskej, Žilinskej, Zvolenskej a Prešovskej a následne do ďalších úrovní. Ak sa ešte na začiatku roka 1939 nižšie súťaže hrali, po útoku na Poľsko sa zredukovali, keďže muži odchádzali na bojisko. V tejto dobe sa PŠC Pezinok nachádzal v nižších ligových súťažiach, pretože aj jadro pezinských futbalistov odišlo po vypuknutí vojny proti Poľsku a následne proti ZSSR na front.

Po vojne prišlo k návratu futbalistov a s nimi aj chuti a odhodlania dosiahnuť lepšie výsledky, ako boli tie v posledných rokoch. Nasvedčuje tomu aj fakt, že Pezinčania sa stali jesennými majstrami súťaže v sezóne 1945/46.

### Povojnové roky (1946 – 1961)

Šestica významných pezinských hráčov na starom ihrisku (rok 1959). Zľava: Milan Barták, Milan Mlynek, Marián Jokel, Rudolf Šefčík, Vojtech Bauer, Božin Laskov (hrajúci tréner)
V sezóne 1945/46 postúpili pezinskí futbalisti do západnej divízie Slovenského futbalového zväzu, v dnešných pomeroch do 3. slovenskej ligy. Už v ročníku 1947/48 sa stali jesennými majstrami divízie, čo prebudilo záujem pezinského publika. V závere 40. rokov sa PŠC prebojoval do SNL. Jeho futbalová základňa bola taká široká, že Pezinčania dokázali vychovávať kvalitných hráčov a dokonca budúcich reprezentantov ČSR.

Začiatkom 50. rokov, po odchode viacerých kvalitných hráčov a reorganizácii súťaží, zaznamenal futbal v Pezinku hlboký prepad. Klub bojoval s mnohými ťažkosťami a jeho pôsobisko sa presunulo do okresných súťaží. V krátkom období zmenil klub trikrát meno. Z PŠC sa najskôr stal Sokol Tehelne Pezinok, v roku 1953 Tatran Pezinok a napokon v roku 1956 Slovan NV Pezinok. Pod novým názvom vyhrali Pezinčania v roku 1956 I.A triedu a postúpili do krajskej súťaže. Trénerom tímu bol Karol Šefčík, nestor pezinského futbalu. Od roku 1959 bol hrajúcim trénerom Pezinka reprezentant dvoch krajín, Bulharska a Československa, legendárny Božin Laskov. Spolu s Karolom Šefčíkom patria medzi najznámejšie osobnosti pôsobiace v Pezinku v povojnových rokoch.

### Obdobie húpačky (1962 – 1990)

V 60. a 70. rokoch pôsobil seniorský tím pod novým názvom Lokomotíva Pezinok prevažne v súťažiach Západoslovenského kraja, prípadne po reorganizáciách v divíznej súťaži. Začiatkom roka 1961 nahradil Božina Laskova staronový tréner Karol Šefčík, ktorému sa s tímom darilo udržať v divízii do roku 1967. Nasledoval zostup do krajských súťaží a desaťročie márnych pokusov o návrat do divízie. Klub disponoval dvoma seniorskými mužstvami, ale aj výborným areálom, ktorý hostil niekoľko vzájomných zápasov medzi Pezinkom a československou futbalovou reprezentáciou.

Až v roku 1979 sa Pezinčanom pod vedením trénera Vladimíra Korčeka podarilo opäť vybojovať postup do divízie vtedy 2. Slovenskej národnej ligy. Účinkovanie v nej bolo sprevádzané striedavými úspechmi, Pezinok v priebehu najbližších rokov až do roku 1987 celkovo štyrikrát postúpil a štyrikrát vypadol. Navyše sa Pezinčanom prestalo dariť aj v nižších súťažiach, keď zostúpili až do I.A triedy. V roku 1984 dochádza k organizačnej zmene v podobe odčlenenia od Lokomotívy a následnému vzniku Stavbára Pezinok.

### Na prelome milénia (1991 – 2005)

Nový výbor pod vedením Františka Slezáka sa v roku 1991 rozhodol pre návrat k historickému názvu klubu PŠC Pezinok. Po športovej stránke sa Pezinok v rozmedzí rokov 1991 a 2000 pohyboval na úrovni tretej, štvrtej a piatej najvyššej ligy. Spočiatku hrával zápasy so súpermi zo Záhoria a Žitného ostrova. Neskôr sa v rámci Bratislavského futbalového zväzu reorganizovali súťaže, vytvorila sa nová 4. liga, v ktorej pôsobil aj PŠC Pezinok. Zelenobieli stavili na mladý tím, ktorý každou sezónou výkonnostne rástol, čo vyvrcholilo do postupu do 3. bratislavskej ligy. V rokoch 1994 - 1997 sa v nej mužstvo stabilizovalo a hralo futbal, na ktorý sa chodilo pozerať približne 800 divákov.

Seniorské mužstvo v úvode tretieho milénia striedalo lepšie sezóny s tými horšími. Horšie boli identické v zbabranej jesennej a výbornej jarnej časti znamenajúcej záchranu súťaže na poslednú chvíľu, tie lepšie sa niesli v duchu stabilných výkonov počas celej sezóny s konečným umiestnením v pokojnom strede tabuľky.

### Postupy a pády (2006 – 2016)

Káder tímu PŠC Pezinok - víťaz III. ligy pod hlavičkou Bratislavského futbalového zväzu zo sezóny 2006/07
Po reorganizácii futbalových súťaží účinkoval Pezinok v tretej lige, v hierarchii predstavujúcej však až štvrtú najvyššiu súťaž. Kvalitne zložený káder pretrhol dlhé bezúspešné roky a v ročníku 2006/07 sa zverencom trénera Petra Kučerku podarilo postúpiť do 2. slovenskej ligy. Nováčikovská daň bola pridrahá, dokonca znamenala zostup a viacero trénerských výmen. Opätovný postup prišiel v sezóne 2009/10. Tentokrát sa Pezinčanom podarilo udržať súťaž počas nasledujúcich dvoch rokov. Úspešné obdobie podčiarkol aj pohárový zápas proti Slovanu Bratislava na jeseň 2011, v ktorom belasí zvíťazili iba najtesnejším rozdielom 0:1.

V nasledujúcom období zaznamenal pezinský futbal hlboký pád. V dôsledku nefutbalových sporov prišiel klub o partnerov, podporovateľov a seniorský tím sa prepadol až do 5. najvyššej súťaže. V tom momente sa pozornosť upriamila na šikovných dorastencov prevažne s ročníkom narodenia 1995. Neskúsený, no odhodlaný kolektív prebral tréner Daniel Federl, ktorý s mladými odchovancami odštartoval krásny futbalový príbeh. V jeho premiérovej sezóne mužstvo obsadilo 11. miesto, v nasledujúcom ročníku 3. miesto. Tímu prospela aj reorganizácia súťaží, keď zo 4. ligy (5. najvyššej) sa stala štvrtá najvyššia súťaž. Bojovné výkony odchovancov so zelenobielym srdcom vyústili v absolútnu dominanciu v sezóne 2014/15, kedy sa zaslúžene stali majstrami 4. ligy. Návrat medzi regionálnu elitu okorenil aj súboj v rámci Slovenského pohára proti vtedajšieho slovenskému majstrovi z AS Trenčín, ktorý v tom čase pôsobil aj v predkolách Ligy majstrov UEFA. Ani jasná prehra nezanechala na tíme žiadne šrámy a hráči sa pohotovo preorientovali na ligovú súťaž, v ktorej obsadili 8. miesto.

### Nová éra (2017 – súčasnosť)

Radosť pezinských futbalistov po strelenom góle (rok 2020)
Seniorskému A-tímu sa podarilo stabilizovať v najvyššej regionálnej súťaži. Azda najatraktívnejšiemu súperovi čelil v septembri 2019, keď si v domácom zápase zmeral sily s prvoligistom z FK Senica v rámci Slovenského pohára. Síce Pezinčania ťahali za kratší koniec, ale zanechali dobrý dojem a Záhorákom statočne vzdorovali.

Dlhoročným trénerom A-tímu bol Daniel Federl, ktorý bol pri kormidle už 8 rokov s polročnými prestávkami v rokoch 2017 a 2019. Môže sa spoľahnúť aj na spoluprácu s novovzniknutým B-tímom, ktorého činnosť sa obnovila na začiatku sezóny 2020/21. „B" tím sa v premiérovej sezóne stal majstrom 6. ligy a ako nováčik hneď postúpil do vyššej súťaže. 

Novú éru pezinského futbalu poznačila pandémia koronavírusu s obmedzením tréningov i zápasov. Sezóny 2019/20 a 2020/21 sa nedohrali podľa pôvodného plánu a odohrala sa iba polovica zápasov. 

V auguste 2021 klub oslávil sté výročie od svojho založenia. PŠC Pezinok zorganizoval výstavu historických materiálov a vydal prvú publikáciu o storočnej klubovej histórii. Z dôvodu protipandemických opatrení zorganizoval veľkolepé športovo-kultúrne podujatie až v roku 2022, ktoré bolo významným míľnikom v histórii klubu. Oslavy storočnice boli najväčším pezinským futbalovým podujatím za posledné dekády. 

Aktuálnym trénerom mužského A-tímu je od novej sezóny 2022/2023 Maroš Jakim. 

### Názvy klubu

| Začiatok | Koniec | Názov klubu |
| --- | --- | --- |
| 1921 | 1948 | PŠC Pezinok |
| 1948 | 1953 | Sokol Tehelne Pezinok |
| 1953 | 1956 | Tatran Pezinok |
| 1956 | 1961 | Slovan NV Pezinok |
| 1961 | 1984 | Lokomotíva Pezinok |
| 1984 | 1991 | Stavbár Pezinok |
| 1991 | - | PŠC Pezinok |

Rivali
------

Hlavnými rivalmi pezinských futbalistov boli prevažne tímy zo Záhoria. V 80. rokoch bol Pezinok súčasťou západných súťaží, preto jeho rivalmi boli predovšetkým Malacky, Jakubov a Jablonové. Zápasy proti týmto klubom boli vždy ostré a vyznačovali sa bojovným priebehom, tzv. "kopanicou".

Najznámejšie derby zápasy sú proti CFK Pezinok Cajla a ŠK Svätý Jur. Stretnutia nie sú až také vyhrotené, ako proti tímom zo Záhoria. Zápasy však vždy prilákajú divákov z celého pezinského okresu a nesú sa v priateľskej atmosfére.

Klubový znak a farby
--------------------

Vývoj klubového znaku PŠC Pezinok od roku 1961 až po súčasnosť
Prvé klubové logo bolo nájdené v predzápasovom Bulletine Lokomotívy Pezinok v roku 1961. Odvtedy prešlo štyrmi zmenami. Najprv v roku 1983, kedy klub premenoval na Stavbár Pezinok, potom v roku 1991, kedy sa klub vrátil k pôvodnému názvu PŠC Pezinok, následne v roku 2006 v rámci prvého redizajnu a poslednýkrát v roku 2009 v rámci druhého redizajnu.

Klubovými farbami sú zelená a biela, ktorých voľba sa viaže na príbeh o založení klubu. Tieto farby v klubovom logu dopĺňa odtieň čiernej, ktorý tvorí stredný vertikálny pruh. Ten je z oboch strán obklopený zelenými vertikálnymi pruhmi. Okrem pruhov tvorí logo názov klubu, futbalová lopta a text roku založenia klubu – 1921.

Farby pezinského klubu boli určené hneď pri jeho vzniku. 29. augusta 1921, keď skupina nadšencov, Aladár Takacs, bratia Korinekovci a ďalší odcestovali do Budapešti, kde kúpili prvé sady dresov a lopty. Dresy prvého mužstva boli po vzore Ferencvárosu Budapešť biele so zelenými priečnymi pruhmi. Od tejto doby až doteraz ostali pezinskí futbalisti verní svojej „zeleno-bílej" farbe.

Štadióny
--------

### 1921–súčasnosť: Mestský štadión Pezinok

Mestský štadión Pezinok
Mestský štadión v Pezinku bol prvým a jediným ihriskom, kde PŠC Pezinok hral svoje domáce zápasy. Spočiatku sa zápasy hrali na území dnešného tréningového ihriska. V roku 1934 bol okolo ihriska postavený približne dvojmetrový drevený plot, ktorý je možné vidieť na viacerých historických fotografiách.

V roku 1959 bolo ihrisko presunuté z dnešného tréningového ihriska bližšie smerom ku Komenského ulici. Počas výstavby hlavnej tribúny spolu so šatňami, ktorá sa začala v tomto roku, boli už domáce zápasy hrané práve na "novom štadióne". V roku 1961 bola svojpomocne vybudovaná tribúna oficiálne otvorená.

V rozmedzí rokov 2006 a 2010 bolo vybudované tréningové ihrisko s osvetlením a závlahou, malé tréningové ihrisko s umelou trávou a osvetlením a polovica interiéru hlavnej budovy bola taktiež zrekonštruovaná. V roku 2019 prebehla rekonštrukcia druhej polovice interiéru budovy, tzv. mládežnícka časť.

Dnes tvorí športový areál hlavné ihrisko, tréningové ihrisko a malá ihrisko s umelou trávou. Mestský štadión v Pezinku je stále domovom klubu PŠC Pezinok s kapacitou 3 000 miest, čo z neho robí najväčší štadión v Pezinku. Športový areál v Pezinku je považovaný za jeden z najlepších v súťaži. Navyše, štadión v minulosti hostil niekoľko kultúrnych podujatí a koncertov.

### 2020–súčasnosť: Štadión v Grinave

Štadión v Grinave
Domovským klubom hrajúcim na grinavskom štadióne bol GFC Grinava, takmer od úplných začiatkov klubu. Ihrisko bolo vybudované približne v 30. a 40. rokoch, kedy bola upravená plocha pri dnešnej Myslenickej ulici. V rozmedzí rokov 1954 a 1955 boli vybudované hráčske kabíny.

Pred začiatkom súťažného ročníka 2020/21 sa predstavitelia klubov PŠC Pezinok a GFC Grinava dohodli na spojení síl v prospech pezinského futbalu. Vzájomná spolupráca sa týkala vedenia klubov, mužských tímov, mládežníckych družstiev i športových areálov. Mládežnícke tímy, rovnako ako aj seniorský B-tím, využívajú grinavský štadión na tréningový proces a zápasy. V dnešných dňoch má štadión dve tribúny, obe na sedenie.

Hráči
-----

*Aktuálne k dátumu: 20.12.2021*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| # |  | Pozícia | Hráč |
| --- | --- | --- | --- |
| 30 | Slovensko | B | Patrik Švábek |
| 99 | Slovensko | B | Matúš Lacko |
| 2 | Slovensko | O | René Forner |
| 4 | Slovensko | O | Patrik Dugovič |
| 6 | Slovensko | O | Richard Zaduban |
| 8 | Slovensko | O | Matej Terlanda |
| 12 | Slovensko | O | Samuel Polčič |
| 13 | Slovensko | O | Richard Hulák Kapitán klubu |
| 14 | Slovensko | O | Denis Tábora |
| - | Slovensko | O | Jakub Rajníc |
| 10 | Slovensko | S | Branislav Hulák |

 |  | 

| # |  | Pozícia | Hráč |
| --- | --- | --- | --- |
| 11 | Slovensko | S | Tomáš Ulrich |
| 16 | Slovensko | S | Rastislav Srnánek |
| 17 | Slovensko | S | Michal Zaduban |
| 19 | Slovensko | S | Patrik Škyrta |
| 22 | Slovensko | S | Lukáš Šoka |
| 23 | Slovensko | S | Filip Juran |
| 25 | Slovensko | S | Miroslav Kaňuk |
| 77 | Slovensko | S | Richard Holec |
| - | Slovensko | S | Stanislav Lapin |
| 9 | Slovensko | Ú | Marek Stanek |
| 37 | Slovensko | Ú | Erik Havlas |

 |

*Legenda: B – brankár, O – obranca, S – stredopoliar, Ú – útočník*

Umiestnenia v sezónach
----------------------

**Legenda:** Z - zápasy, V - výhry, R - remízy, P - prehry, VG - vstrelené góly, OG - obdržané góly, +/- - rozdiel skóre, B - body, červené podfarbenie - zostup, zelené podfarbenie - postup, fialové podfarbenie - reorganizácia, zmena skupiny, či súťaže

|  |
| --- |
| Československo  Československo (1962 – 1993) |
| Sezóna | Liga | Úroveň | Z | V | R | P | VG | OG | +/- | B | Pozícia |
| 1957/58 | I. A trieda ZsFZ - sk. Jih | 4 | 33 | 18 | 7 | 8 | 74 | 30 | 44 | **43** | **1.** |
| 1958/59 | Divízia E | 3 | 26 | 10 | 3 | 13 | 35 | 56 | -21 | **23** | **11.** |
| 1959/60 | Divízia E | 3 | 26 | 13 | 6 | 7 | 46 | 41 | 5 | **32** | **3.** |
| 1960/61 | Divízia E | 3 | 26 | 8 | 7 | 11 | 28 | 40 | -12 | **23** | **9.** |
| 1961/62 | Divízia E | 3 | 26 | 8 | 7 | 11 | 27 | 49 | -22 | **23** | **10.** |
| 1962/63 | Krajský přebor - sk. Západ | 3 | 26 | 10 | 7 | 9 | 40 | 37 | +3 | **27** | **4.** |
| 1963/64 | Krajský přebor - sk. Západ | 3 | 26 | 10 | 5 | 11 | 34 | 32 | +2 | **25** | **8.** |
| 1964/65 | Krajský přebor - sk. Západ | 3 | 23 | 8 | 9 | 6 | 32 | 30 | +2 | **25** | **7.** |
| 1965/66 | Divízia E | 3 | 28 | 9 | 6 | 13 | 27 | 48 | -21 | **24** | **11.** |
| 1966/67 | Divízia E | 3 | 26 | 8 | 5 | 13 | 29 | 44 | -15 | **21** | **13.** |
| 1967/68 | Krajský přebor - sk. Západ | 4 | 26 | 6 | 6 | 14 | 17 | 40 | -23 | **18** | **14.** |
| 1968/69 | I. A trieda ZsFZ - sk. Jih | 5 | 26 | 9 | 6 | 11 | 30 | 31 | -1 | **24** | **8.** |
| 1969/70 | Krajský přebor - sk. Bratislava | 5 | 26 | 12 | 6 | 8 | 37 | 32 | +5 | **30** | **4.** |
| 1970/71 | Krajský přebor - sk. Bratislava | 5 | 26 | 18 | 3 | 5 | 57 | 20 | +37 | **39** | **2.** |
| 1971/72 | Krajský přebor - sk. Bratislava | 5 | 26 | 14 | 11 | 1 | 49 | 19 | +30 | **39** | **2.** |
| 1972/73 | Krajský přebor - sk. Bratislava | 5 | 26 | 12 | 3 | 11 | 48 | 43 | +5 | **27** | **7.** |
| 1973/74 | Krajský přebor - sk. Bratislava | 5 | 26 | 11 | 5 | 10 | 49 | 47 | +2 | **27** | **3.** |
| 1974/75 | Krajský přebor - sk. Bratislava | 5 | 26 | 10 | 2 | 14 | 40 | 48 | -8 | **22** | **9.** |
| 1975/76 | Krajský přebor - sk. Bratislava | 5 | 26 | 12 | 8 | 6 | 42 | 29 | +13 | **32** | **2.** |
| 1976/77 | Krajský přebor - sk. Bratislava | 5 | 26 | 8 | 5 | 13 | 49 | 50 | -1 | **21** | **11.** |
| 1977/78 | Krajský přebor - sk. Bratislava | 4 | 26 | 17 | 2 | 7 | 54 | 35 | +19 | **36** | **3.** |
| 1978/79 | Krajský přebor - sk. Bratislava | 4 | 26 | 18 | 6 | 2 | 55 | 13 | +42 | **42** | **1.** |
| 1979/80 | Divízia - sk. Západ | 3 | 22 | 3 | 7 | 12 | 24 | 47 | -23 | **13** | **12.** |
| 1980/81 | Krajský přebor - sk. Bratislava | 4 | 26 | 18 | 6 | 2 | 55 | 19 | +36 | **42** | **1.** |
| 1981/82 | 2. SNFL - sk. Západ | 3 | 30 | 7 | 6 | 17 | 35 | 52 | -17 | **20** | **16.** |
| 1982/83 | Krajský přebor - sk. Bratislava | 5 | 26 | 18 | 6 | 2 | 63 | 23 | +40 | **42** | **1.** |
| 1983/84 | 2. SNFL - sk. Západ | 3 | 30 | 12 | 7 | 11 | 37 | 35 | +2 | **31** | **8.** |
| 1984/85 | 2. SNFL - sk. Západ | 3 | 30 | 6 | 6 | 18 | 38 | 63 | -25 | **18** | **15.** |
| 1985/86 | Divízia - sk. Západ (Bratislava "B") | 4 | 26 | 20 | 4 | 2 | 84 | 17 | +67 | **44** | **1.** |
| 1986/87 | 2. SNFL - sk. Západ | 3 | 30 | 9 | 9 | 12 | 32 | 41 | -9 | **27** | **16.** |
| 1987/88 | Divízia - sk. Západ | 4 | 30 | 13 | 5 | 12 | 37 | 45 | -8 | **31** | **8.** |
| 1988/89 | Divízia - sk. Západ | 4 | 30 | 11 | 7 | 12 | 28 | 45 | -17 | **29** | **9.** |
| 1989/90 | Divízia - sk. Západ | 4 | 30 | 10 | 6 | 14 | 37 | 50 | -13 | **26** | **15.** |
| 1990/91 | I. A trieda ZsFZ - sk. Juhovýchod | 5 | 30 | 13 | 3 | 14 | 39 | 52 | -13 | **29** | **11.** |
| 1991/92 | I. A trieda ZsFZ - sk. Juhovýchod | 5 | 30 | 13 | 9 | 8 | 36 | 33 | +3 | **35** | **6.** |
| 1992/93 | I. A trieda BFZ | 5 | 30 | 7 | 6 | 17 | 38 | 52 | -14 | **20** | **14.** |
| Slovensko  Slovensko (1993 – ) |
| Sezóna | Liga | Úroveň | Z | V | R | P | VG | OG | +/- | B | Pozícia |
| 1993/94 | 4. liga BFZ | 4 | 30 | 17 | 8 | 5 | 47 | 25 | +22 | **42** | **3.** |
| 1994/95 | 3. liga - sk. Bratislava | 3 | 28 | 6 | 10 | 12 | 21 | 46 | -25 | **28** | **11.** |
| 1995/96 | 3. liga - sk. Bratislava | 3 | 30 | 11 | 10 | 9 | 44 | 44 | 0 | **43** | **8.** |
| 1996/97 | 3. liga - sk. Bratislava | 3 | 30 | 9 | 5 | 16 | 36 | 50 | -14 | **32** | **13.** |
| 1997/98 | 3. liga - sk. Bratislava | 3 | 34 | 12 | 7 | 15 | 42 | 59 | -17 | **43** | **15.** |
| 1998/99 | 3. liga - sk. Bratislava | 4 | 30 | 24 | 4 | 2 | 90 | 15 | 75 | **76** | **1.** |
| 1999/00 | 3. liga - sk. Bratislava | 3 | 28 | 8 | 6 | 14 | 35 | 57 | -22 | **30** | **12.** |
| 2000/01 | 3. liga - sk. Bratislava | 3 | 30 | 12 | 5 | 13 | 39 | 55 | -16 | **41** | **10.** |
| 2001/02 | 3. liga - sk. Bratislava | 3 | 30 | 10 | 7 | 13 | 41 | 58 | -17 | **37** | **11.** |
| 2002/03 | 3. liga - sk. Bratislava | 3 | 30 | 13 | 6 | 11 | 35 | 40 | -5 | **39** | **9.** |
| 2003/04 | 3. liga - sk. Bratislava | 3 | 30 | 8 | 5 | 17 | 35 | 65 | -30 | **29** | **13.** |
| 2004/05 | 3. liga - sk. Bratislava | 3 | 30 | 8 | 6 | 16 | 38 | 63 | -25 | **30** | **12.** |
| 2005/06 | 3. liga - sk. Bratislava | 3 | 30 | 13 | 4 | 13 | 41 | 47 | -6 | **43** | **9.** |
| 2006/07 | 3. liga - sk. Bratislava | 3 | 26 | 18 | 6 | 2 | 57 | 18 | 39 | **60** | **1.** |
| 2007/08 | 2. liga - sk. Západ | 3 | 30 | 5 | 11 | 14 | 25 | 50 | -25 | **26** | **16.** |
| 2008/09 | 3. liga - sk. Bratislava | 3 | 26 | 15 | 7 | 4 | 57 | 20 | 37 | **52** | **3.** |
| 2009/10 | 3. liga - sk. Bratislava | 3 | 24 | 19 | 2 | 3 | 61 | 13 | 48 | **59** | **1.** |
| 2010/11 | 2. liga - sk. Západ | 3 | 30 | 10 | 6 | 14 | 33 | 43 | -10 | **36** | **12.** |
| 2011/12 | 3. liga - sk. Západ | 3 | 28 | 9 | 7 | 12 | 23 | 34 | -11 | **34** | **12.** |
| 2012/13 | 4. liga BFZ - sk. B | 5 | 24 | 8 | 5 | 11 | 36 | 40 | -4 | **29** | **11.** |
| 2013/14 | 4. liga BFZ - sk. B | 5 | 24 | 11 | 6 | 7 | 42 | 26 | +16 | **39** | **3.** |
| 2014/15 | 4. liga BFZ - sk. B | 4 | 26 | 17 | 6 | 3 | 57 | 15 | +42 | **57** | **1.** |
| 2015/16 | 3. liga - sk. Bratislava | 3 | 30 | 12 | 7 | 11 | 47 | 46 | +1 | **43** | **8.** |
| 2016/17 | 3. liga - sk. Bratislava | 3 | 30 | 9 | 7 | 14 | 35 | 65 | -30 | **34** | **13.** |
| 2017/18 | 3. liga - sk. Bratislava | 3 | 30 | 7 | 8 | 15 | 33 | 50 | -17 | **26** | **13.** |
| 2018/19 | 3. liga - sk. Bratislava | 3 | 30 | 10 | 8 | 12 | 37 | 51 | -14 | **38** | **11.** |
| 2019/20 | 3. liga - sk. Bratislava | 3 | 15 | 2 | 3 | 10 | 20 | 41 | -21 | **9** | **15.** |
| 2020/21 | 3. liga - sk. Bratislava | 3 | 15 | 6 | 3 | 6 | 32 | 30 | 2 | **21** | **9.** |
| 2021/22 | 3. liga - sk. Bratislava | 3 | 30 | 8 | 8 | 14 | 39 | 51 | -12 | **32** | **11.** |
| 2022/23 | IV. liga BFZ | 4 | 30 | 8 | 8 | 14 | 29 | 50 | -21 | **32** | **10.** |
| 2023/24 | IV. liga BFZ | 4 |  |  |  |  |  |  |  |  |  |

Sieň slávy
----------

| Uvedení členovia do Siene slávy PŠC Pezinok |
| --- |
| Rok uvedenia | Hráč | Rola v PŠC | Roky pôsobenia v PŠC |
| 2019 | Vojtech Bauer | hráč | 1942 - 1947, 1959 - 1961 |
| Štefan Slezák | tréner, hráč | 1953 - 1959, 1981 - 1983 |
| Karol Šefčík | tréner, hráč | 1957 - 1959, 1961 - 1967 |
| Peter Poláček | funkcionár, tréner, hráč | 1966 - 1968, 1992 - 1995 |
| Peter Michalec | hráč | 1966 - 1968, 1990 - 2000 |
| Anton Pilka | tréner, hráč | 1956 - 1964, 1977 - 1990 |
| Milan Mlynek | hráč | 1953 - 1969 |
| 2020 | Peter Slimák | predseda, tréner, hráč | 1978 - 2018 |
| Jozef Hotový | hráč | 1946 - 1963 |
| 2022 | Ján Guštafík | funkcionár, vedúci družstiev, hospodár | 1983 - 1999, 2016 - dnes |
| Dušan Berzedi | predseda, funkcionár, tréner, hospodár | 1982 - 2018 |
| Daniel Kanka | hráč | 1969 - 1979, 1981 - 1992 |
|  |  |  |

Literatúra
----------

* Wittgrúber, P. a kol. (2021). *PŠC Pezinok: 100 rokov od založenia klubu.* Pezinok: DTP Prepress. ISBN 978-80-570-3285-4.

Referencie
----------

1. ↑   *Bratislavský Futbalový Zväz – oficiálny web* [online]. www.futbalbfz.sk, [cit. 2021-12-21]. Dostupné online.
2. 1 2 3 4 5 6 7  WITTGRÚBER, Peter. *PŠC Pezinok: 100 rokov od založenia klubu*. Pezinok : DTP, Prepress, 2020. ISBN 978-80-570-3285-4. S. 120.
3. ↑   *O nás – PŠC Pezinok* [online]. [Cit. 2021-12-21]. Dostupné online. (po anglicky)
4. ↑   *Oblastný futbalový zväz Bratislava-vidiek (ObFZ Bratislava-vidiek)* [online]. sportnet.sme.sk, [cit. 2022-02-12]. Dostupné online.
5. ↑   *B-tím je majstrom 6. ligy – PŠC Pezinok* [online]. [Cit. 2021-12-21]. Dostupné online. (po anglicky)
6. ↑   *História – PŠC Pezinok* [online]. [Cit. 2022-02-12]. Dostupné online. (po anglicky)
7. ↑   *Postup zariadil Šebo* [online]. www.skslovan.com, [cit. 2022-02-12]. Dostupné online.
8. ↑   *Za obhajobou pohára sme vykročili víťazstvom v Pezinku* [online]. AS Trenčín, [cit. 2022-02-12]. Dostupné online.
9. ↑   *A-tím | Liga majstrov 2015/16* [online]. AS Trenčín, [cit. 2022-02-12]. Dostupné online.
10. ↑   *TIPOS III. liga Bratislava (2015/2016) - tabuľky* [online]. sportnet.sme.sk, [cit. 2022-02-12]. Dostupné online.
11. ↑  S.R.O [WWW.ESPORTS.CZ, Project: eSports cz; S.R.O, Graphic: RECO; FORMÁNEK, Coding: Martin. *Reportáž zo zápasu: PSČ Pezinok - FK Senica 0:6* [online]. FK Senica, [cit. 2022-02-12]. Dostupné online. (po česky)
12. ↑  PEZINOK, Mesto. *Mesto Pezinok* [online]. www.pezinok.sk, [cit. 2022-02-12]. Dostupné online.
13. ↑   *VI. liga seniori (S6V) (2020/2021) - tabuľky* [online]. sportnet.sme.sk, [cit. 2022-02-12]. Dostupné online.
14. ↑  SFZ. *SFZ – Stanovisko SFZ k novým opatreniam v súvislosti so šírením koronavírusu na Slovensku* [online]. futbalsfz.sk, 2020-03-13, [cit. 2022-02-12]. Dostupné online.
15. ↑  SZUSČÍKOVÁ, Michaela. *Futbalový klub PŠC Pezinok oslavuje storočnicu, pripravuje výstavu i krst knihy* [online]. Bratislavskykraj.sk, 2021-08-08, [cit. 2022-10-09]. Dostupné online.
16. ↑   *Výstava a kniha venované storočnici futbalu* [online]. [Cit. 2022-10-09]. Dostupné online.
17. ↑   *Celodenné oslavy storočnice PŠC Pezinok nadmieru splnili očakávania* [online]. 2022-09-01, [cit. 2022-10-09]. Dostupné online.
18. ↑   *VIDEO: Oslavy storočnice klubu PŠC Pezinok* [online]. [Cit. 2022-10-09]. Dostupné online.
19. ↑   *Logo – PŠC Pezinok* [online]. [Cit. 2021-12-21]. Dostupné online. (po anglicky)
20. ↑   *Zeleno-bílí, to se mi líbí - Srdce Pezinka, združenie* [online]. www.srdcepezinka.sk, [cit. 2022-02-12]. Dostupné online.
21. ↑  SARŇÁK, Branislav. *V Pezinku a v Senci zrekonštruovali zázemie na štadiónoch, nové priestory využije 540 ľudí* [online]. futbalsfz.sk, 2019-03-10, [cit. 2022-02-12]. Dostupné online.
22. ↑  A.S, Petit Press. *Pezinok získal dotácie na rekonštrukcie* [online]. mypezinok.sme.sk, [cit. 2022-02-12]. Dostupné online.
23. ↑   *Štadión – PŠC Pezinok* [online]. [Cit. 2021-12-21]. Dostupné online. (po anglicky)
24. ↑   *PŠC Pezinok a GFC Grinava spájajú sily – PŠC Pezinok* [online]. [Cit. 2022-02-12]. Dostupné online. (po anglicky)
25. ↑   *Hráči – PŠC Pezinok* [online]. [Cit. 2021-12-20]. Dostupné online. (po anglicky)
26. ↑   *"Új Szó, 1963. június (16. évfolyam, 179-208.szám) / 1963-07-02 / 180. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
27. ↑   *"Új Szó, 1964. június (17. évfolyam, 151-179.szám) / 1964-06-30 / 180. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
28. ↑   *"Új Szó, 1965. június (18. évfolyam, 150-179.szám) / 1965-06-29 / 178. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
29. ↑   *"Új Szó, 1968. június (21. évfolyam, 151-179. szám) / 1968-06-25 / 174. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
30. ↑   *"Új Szó, 1969. június (22. évfolyam, 127-151. szám) / 1969-06-24 / 146. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
31. ↑   *"Új Szó, 1970. június (23. évfolyam, 128-153. szám) / 1970-06-30 / 153. szám, kedd"* [online]. library.hungaricana.hu, [cit. 2018-02-07]. Dostupné online.
32. ↑   *"Új Szó, 1971. június (24. évfolyam, 128-156. szám) / 1971-06-29 / 153. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
33. ↑   *"Új Szó, 1972. június (25. évfolyam, 127-152. szám) / 1972-06-27 / 143. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
34. ↑   *"Új Szó, 1973. július (26. évfolyam, 155-180. szám) / 1973-07-10 / 162. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
35. ↑   *"Új Szó, 1974. június (27. évfolyam, 128-152. szám) / 1974-06-25 / 148. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
36. ↑   *"Új Szó, 1975. június (28. évfolyam, 127-151. szám) / 1975-06-10 / 133. szám, kedd"* [online]. library.hungaricana.hu, [cit. 2018-02-08]. Dostupné online. (po maďarsky)
37. ↑   *"Új Szó, 1976. június (29. évfolyam, 129-154. szám) / 1976-06-08 / 135. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
38. ↑   *"Új Szó, 1977. június (30. évfolyam, 149-178. szám) / 1977-06-21 / 169. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
39. ↑   *"Új Szó, 1978. június (31. évfolyam, 149-178. szám) / 1978-06-20 / 168. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
40. ↑   *"Új Szó, 1979. június (32. évfolyam, 127-152. szám) / 1978-06-19 / 142. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
41. ↑   *"Új Szó, 1981. június (34. évfolyam, 127-152. szám) / 1981-06-16 / 140. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
42. ↑   *"Új Szó, 1983. június (36. évfolyam, 127-152. szám) / 1983-06-21 / 144. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
43. ↑   *"Új Szó, 1991. június (44. évfolyam, 127-151. szám) / 1991-06-18 / 141. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
44. ↑   *"Új Szó, 1992. június (45. évfolyam, 127-152. szám) / 1992-06-16 / 140. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
45. ↑   *"Új Szó, 1993. június (46. évfolyam, 125-150. szám) / 1993-06-22 / 143. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
46. ↑   *"Új Szó, 1994. június (47. évfolyam, 126-151. szám) / 1994-06-14 / 137. szám, kedd"* [online]. library.hungaricana.hu, [cit. 2018-02-07]. Dostupné online. (po maďarsky)
47. ↑   *IV. liga BFZ - sk. B (S4B) | Bratislavský futbalový zväz* [online]. bfz.futbalnet.sk, [cit. 2018-02-07]. Dostupné online.
48. ↑   *TIPOS III. liga Bratislava | Bratislavský futbalový zväz* [online]. bfz.futbalnet.sk, [cit. 2018-02-07]. Dostupné online.
49. ↑   *TIPOS III. liga Bratislava | Bratislavský futbalový zväz* [online]. bfz.futbalnet.sk, [cit. 2018-02-07]. Dostupné online.
50. ↑   *III. liga Bratislava (S3BA) | Bratislavský futbalový zväz* [online]. bfz.futbalnet.sk, [cit. 2018-10-12]. Dostupné online.
51. ↑   *TIPOS III. liga Bratislava | Bratislavský futbalový zväz* [online]. bfz.futbalnet.sk, [cit. 2018-10-12]. Dostupné online.
52. ↑  , webdesign and software: bart sk s r o. *TIPOS III. liga Bratislava | Bratislavský futbalový zväz* [online]. bfz.futbalnet.sk, [cit. 2019-11-08]. Dostupné online.
53. ↑  , webdesign and software: bart sk s r o. *III. liga Bratislava | Bratislavský futbalový zväz* [online]. sportnet.sme.sk, [cit. 2020-09-13]. Dostupné online.
54. ↑   *III. liga Bratislava | Bratislavský futbalový zväz* [online]. sportnet.sme.sk, [cit. 2021-07-04]. Dostupné online.
55. ↑   *FUTBALSERVIS - Majstrovstvá regiónu - IV. liga BFZ (2022/2023) - tabuľky* [online]. sportnet.sme.sk, [cit. 2022-08-16]. Dostupné online.
56. ↑   *FUTBALSERVIS - Majstrovstvá regiónu - IV. liga BFZ (2023/2024) - tabuľky* [online]. sportnet.sme.sk, [cit. 2023-07-15]. Dostupné online.
57. ↑   *Sieň slávy – PŠC Pezinok* [online]. [Cit. 2022-02-12]. Dostupné online. (po anglicky)

Externé odkazy
--------------

* Klubová webstránka
* Profil klubu na futbalnet.sk